**Det politiske system i Danmark**

**Forløbets formål:**

Undervisningsforløbet det politiske system i Danmark strækker sig over 8 lektioner af 60 minutters varighed. Fokus i forløbet vil af gode grunde være på det politiske system. Vi vil kigge dels på den politiske styreform (demokrati) som er valgt i Danmark, hvad et politisk system er, hvordan det danske politiske system er opbygget og fungerer, hvordan politiske systemer ser ud i andre lande (USA og EU) og hvordan magten er fordelt i det politiske system. I forløbet vil vi som nævnt belyse det danske demokrati og diskuterer dels hvordan det fungerer, dels hvilke muligheder den enkelte borger i Danmark har for at påvirke det. Viden om disse forhold er essentielle, fordi det har betydning for ens egne muligheder for at kunne gå ud i samfundet som demokratisk medborger og påvirke både lokalt og nationalt. Vi vil også kigge på, hvordan de forskellige statsmagter regeringen, Folketinget og Domstolene fungerer og hvordan magtadskillelsen er vigtig for demokratiet. I forløbet bruger vi den *parlamentariske styringskæde* til dels at forklare hvilke forskellige funktioner de nævnte aktører har, dels som en operationel model som den enkelte elev systematisk kan anvende i arbejdet med at kunne formidle og analysere på fagets taksonomiske niveau med anvendelse af fagets terminologi (begreber og teorier). Dvs. at eleverne med modellen i hånden har et konkret redskab til at træne redegørelses-, analyse/undersøgelses- og diskussions /vurderingsniveauet.

**Faglige mål:**

* Anvende viden om politik til at redegøre for aktuelle samfundsmæssige problemer og løsninger herpå
* Demonstrere viden om fagets identitet og metoder
* Skelne mellem forskellige typer argumenter og udsagn, herunder beskrivelse og vurdering
* Formulere samfundsfaglige spørgsmål, opsøge informationskanaler og anvende forskellige materialetyper til at dokumentere faglige sammenhænge
* Formulere viden om faglige sammenhænge med anvendelse af faglige begreber
* Formidle og analysere på fagets taksonomiske niveauer med anvendelse af fagets terminologi
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling.

**Kernestof:**

* Politiske beslutningsprocesser i Danmark
* Demokrati og menneskerettigheder i en globaliseret verden, herunder betydningen af retssystemet
* Undersøge aktuelle politiske beslutninger, herunder betydningen af EU og globale forhold på et fagligt grundlag

**Materialer[[1]](#footnote-1):**

* Peter Brøndum og Thor Banke Hansen: Luk samfundet op! Forlaget Columbus 2014 2.udg , s.119-148
* Samfundsstatistik 2013, Forlaget Columbus 2013
* EU-oplysningen introfilm - De fire film kan ses på <http://www.eu-oplysningen.dk/emner/filmquiz/>
* Hal Koch: Hvad er demokrati? (1945. uddrag)
* ”Hvad er demokrati? Af Tøger Seidenfaden i Politiken 30.10.1993. uddrag. Findes via infomedia
* ”Vive la Union Europea” Af Ole Wæver: Information 25.2.2005. uddrag. Findes via infomedia
* ”Professor: Lømmelpakke truer grundloven”, Berlingske Tidende, 15.10.2009.
* ”Folketinget= Mickey Mouse-parlament” i *Politiken* 26.10.2010 findes via infomedia
* ”Løkke giver Folketinget kold skulder.” *Politiken* 4.11.2010 findes via infomedie
* Hvor demokratisk er Danmark egentligt? <http://www.180grader.dk/Politik/hvor-demokratisk-er-danmark-egentlig-2>
* ”Demokratisk krise i Danmark”, 26.8.2010 Politiken, findes via infomedia <http://politiken.dk/debat/kroniker/article1044386.ece>
* Talkshows er godt for demokratiet <http://www.information.dk/252066> findes via infomedia
* ”Professor: Lømmelpakke truer grundloven”, Berlingske Tidende, 15.10.2009 findes via Informedia
* ”Retspolitisk forenings opfordring til at deltage i demonstration imod lømmel-pakken” 15.11.2009, følg linket <http://www.retspolitik.dk/?p=837>
* “Cepos Chefjurist Jacob Mchangama” <https://www.cepos.dk/publikationer/nyheder/single/artikel/jacob-mchangama-i-deadline-om-ytringsfrihed-copy-1/>

1. lektion: **Det politiske system – hvordan er det politiske system opbygget?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Fælles (15 min.):**   Læreren introducerer kort til undervisningsforløbet ”Det politiske system i Danmark” Derudover introduceres til   1. **Eastons model** 2. **Den parlamentariske styringskæde**   Begge figurer findes på [www.luksamfundetop.dk](http://www.luksamfundetop.dk) under figurer   1. **Pararbejde og fælles opsamling (30 min.):** 2. Eleverne skal i par - arbejde med et konkret eksempel på ”feedback-elementet” i Eastons model. Det kræver en computer til hvert par, der arbejder sammen. 3. Eleverne skal undersøge en konkret case, hvor det politiske system har skiftet holdning, fordi feedbacken fra samfundet var meget markant. Følgende case kunne fx bruges:   ”Undersøg den nuværende regeringens kovending i sagen om betalingsringen rundt om København. I skal med udgangspunkt i den konkrete case fokusere på, hvilke krav der bliver stillet til det politiske system og hvordan det politiske system reagerer på kravene. Det er i denne omgang ikke vigtigt at forstå det logistiske i problemet. I skal bruge tiden på, at sætte jer ind i nogle hovedtræk i sagen (20 min). Derefter diskuterer vi sagen i klassen – hvor I elever forklare om den politiske sag ved brug af Eastons model  Der kan findes oplysninger om sagen på mange forskellige hjemmesider   1. **Gruppearbejde: Opbakning til det danske demokrati (15 min)**  * Undersøg i grupper valgdeltagelsen i Danmark sammenlignet med andre lande (brug internettet til at finde oplysningerne) * Undersøg borgernes tillid til de danske politikere og diskuter, hvilken betydning borgernes tillid til politikerne har for det politiske system. Brug i den forbindelse figur 10.8 omhandlende danskernes tillid til politikerne fra 1971-2011 s.43 i Samfundsstatistik 2013.  1. **Opsamling: Er der opbakning til det danske demokrati?** | Side 119-121 i bogen ”Luk Samfundet Op!” af Brøndum & Hansen  Læreren medbringer i kopi til eleverne: Samfundsstatistik 2013 side 43, figur 10.8 |

2. lektion: **Demokrati – hvad er demokrati?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Opsamling på sidste lektion og lærergennemgang (15 min.):**  * Opsamling på gruppearbejdet om der er opbakning til det danske demokrati * Introduktion til de 4 begreber: konkurrencedemokrati, deltagelsesdemokrati, direkte demokrati og repræsentativt demokrati  1. **Gruppeøvelse**: **forskellige typer af demokratiopfattelser** **(25 min.)**   Læreren medbringer 4 tekster til lektionen som er kopieret i passende antal. Eleverne inddeles i grupper med 4.   * Den første elev læser et uddrag af Hal Kochs ”Hvad er demokrati * Den anden elev giver et referat af det oplæste. * Den tredje elev finder 3 centrale nøglebegreber i teksten. * Den fjerde elev fortæller, hvilket demokratiideal teksten repræsenterer. Herefter roterer rollerne, således at en ny elev læser den næste tekst Tøger Seidenfaden). Den næste giver et referat osv. indtil alle 4 tekster har været igennem denne øvelse  1. **Opsamling på gruppearbejde og Fælles diskussion: Hvilket demokratiideal er bedst? Og hvorfor? (15 min.)**   *Placerer følgende udsagn i den boks, hvor du synes, at de hører hjemme (øvelsen kan evt. laves ved hjælp af smartboard). Figuren om deltagelses- og konkurrencedemokrati kan downloades på* [*www.luksamfundeop.dk*](http://www.luksamfundeop.dk) *under figurer*   * Offentlig debat med inddragelse af befolkningen er et værn mod folkeforførende politikere * I et repræsentativt demokrati aflastes borgerne fra at skulle tage stilling til komplicerede sager * Deltagelsen i demokratiet er et mål i sig selv. Deltagelsen har nemlig en uddannende funktion. Borgerne lærer at tage stilling til fællesskabets problemer og konflikter. Borgerne myndiggøres på denne måde * Man sikrer sig mod pludselige folkestemninger og populisme * De trufne beslutninger bliver af højere kvalitet, når de træffes af politikere, som folk selv har valgt og derfor har tillid til * De valgte politikere kan holdes ansvarlige for de trufne beslutninger. Hvis folk er utilfredse med disse, kan man stemme på en anden ved næste valg * Der sikres en åben debat om samfundets indretning * Man får ikke altid valgt de klogeste * Deltagelsen i græsrodsbevægelser og interesseorganisation er social skæv. Der er en stor overvægt at personer med flere ressourcer end gennemsnitsborgeren * Man opnår respekt og gensidig forståelse for hinanden gennem dialog | Side 121-126 i bogen Luk Samfundet Op! af Brøndum og Hansen, Columbus Læreren medbringer i kopi 4 tekster:  ”Hal Koch: Hvad er demokrati?” (1945. uddrag)  ”Tøger Seidenfaden: Hvad er demokrati? Politiken 30.10.1993” i uddrag.  ” Ole Wæver: Vive la Union Europea. Information 25.2.2005 (i uddrag)”  ”Anders Lundkvist: Hvad er socialisme?” I Socialisme og Fremtid nr. 2, 16.1.2003. I uddrag. |

3. lektion: **Magt og indflydelse – hvordan kan jeg få indflydelse på samfundet?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Lærergennemgang af magtbegrebet (10 min.)**: 2. Hvad er magt 3. Hvilke forskellige former kan magt antage i samfundet? 4. **Gruppearbejde (30 min.):**   I grupper med 4 elever skal I undersøge og diskutere, hvordan I (gruppen) kan få indflydelse på det samfund I lever i. I kan klikke ind på følgende link og lade jer inspirere <http://www.demokratifordi.dk/unge-og-demokrati/Alle-sider.html> Når I har hentet inspiration går I, i gang med en brainstorm på opgaven ”*hvordan kan jeg få mere indflydelse på samfundet?*”Jeres arbejde med brainstormen skal komme ind på   1. **Ideer til hvordan man kan få mere indflydelse på samfundet (brainstorm i gruppen)** 2. **Hvor realiserbare er disse ideer? Kort sagt, hvad skal der til for at gennemføre ideen/ideerne – er det overhovedet realistisk?** 3. **Prioritering af de ideer som i mener det er realistisk at gennemføre således I får mere indflydelse på samfundet** 4. **Fælles opsamling (20 min.):**   Diskussion af gruppernes arbejde samt diskussion af følgende 2 spørgsmål om magt ud   1. Hvilke magtformer er jeg udsat for? 2. Hvordan kan jeg være mig det bevidst og ændre på det? | Side 126-127 i bogen Luk Samfundet Op! af Brøndum & Hansen, Forlaget Columbus 2014 2.udg. |

5. lektion: **Partier og** **lovgivningsproces – Hvad er et parti og Hvordan bliver en lov til?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Lærer og elevgennemgang af Lovgivningsprocessen** **(15 min.)** 2. **Arbejd med disposition - pararbejde med ”Lømmelpakken som case” (45 min.)**   Parrene skal arbejde med at lave en god disposition – der skal tjene som et redskab til, hvis han eller hun nu skulle holde et oplæg omkring den danske lovgivningsproces og den såkaldte **”Lømmelpakke”** vedtaget i september 2009 forud for det store klimatopmøde Cop15. Det interessante ved øvelsen er, **at eleverne skal forsøge at følge, hvordan et lovforslag bevæger sig gennem *høringer, folketingsbehandlinger, udvalgsarbejde, betænkninger, kritik i medier osv***. og tænke over hvordan man kunne præsentere denne vide for andre!  Det der gør præcis ”Lømmelpakken” uhyre interessant at beskæftige sig med er, at den er blevet kritiseret for at begrænse nogle af de demokratiske friheds-rettigheder, som vi borgere i Danmark nyder godt af! **Parrene skal udarbejde en detaljeret disposition til, hvordan man kunne strukturere en god fremlæggelse.** Følgende fire opgaver skal medtænkes i dispositionen – dvs. at parrene skal tænke over placering af, hvornår der skal siges noget om det, og hvordan der skal siges noget om det. Dispositionerne uploades til læreren ved udgangen af timen   1. Regeringen var afvisende over for kritikken om, at lømmelpakken skulle være i modstrid med grundlovssikrede rettigheder, men start selv med at undersøge lovgivningen ved at klikke på følgende link <http://www.ft.dk/dokumenter/tingdok.aspx?/samling/20091/lovforslag/L49/index> 2. Samtidig med at eleverne orienterer sig i ”Lømmelpakken”, skal de udfylde skemaet **”Skema: Overblik over lovgivningsprocessen der førte til ”Lømmelpakkens” indførelse i Danmark” –** detteskema findes på [www.luksamfundetop.dk](http://www.luksamfundetop.dk) under kapitel 6 i rubrikken ”figurer”. Figuren skal indgå i deres disposition og 3. ***Dernæst skal eleven skrive nogle stikord til argumenter ned om,*** hvilken betydning ”Lømmelpakken” kan få for de værdier, som ligger til grund for det danske demokrati. Her tænkes særligt på Grundlovens § 71-§81 omhandlende borgernes rettigheder i Danmark. Læs kort om disse rettigheder via dette link <http://www.ft.dk/Demokrati/Grundloven/Hvad%20siger%20grundloven/Kapitel%208_Borgernes%20rettigheder.aspx> . De argumenter som skrives ned placerer eleven i sin disposition – der hvor eleven finder det hensigtsmæssigt for sit oplæg 4. Foruden viden omkring borgerrettighederne skal viden fra de tre artikler, som er læst til denne lektion fremgå tydeligt af dispositionen. | Læs side 127-134 i bogen Luk Samfundet Op! af Brøndum og Hansen  Samt følgende tre artikler  ”Professor: Lømmelpakke truer grundloven”, Berlingske Tidende, 15.10.2009  ”Retspolitisk forenings opfordring til at deltage i demonstration imod lømmel-pakken” 15.11.2009, følg linket <http://www.retspolitik.dk/?p=837>  “Cepos Chefjurist Jacob Mchangama” <https://www.cepos.dk/publikationer/nyheder/single/artikel/jacob-mchangama-i-deadline-om-ytringsfrihed-copy-1/> |

6. lektion: **Folketing og regering – hvem kontrollerer hvem?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Byt med et par: Elevpræsentationer af dispositioner (10 min)**   2 par går sammen og fremlægger for hinanden deres udarbejdede dispositioner vedr. casen ”lømmelpakken” eller en anden case. Når man har været igennem en runde med et andet par skifter man til et nyt par.   1. **Opsamling og fælles repetition af den danske lovgivningsproces (10 min.)**: 2. Ide- og initiativfasen 3. Lovforberedelsesfasen 4. Beslutningsfasen 5. Implementeringsfasen 6. **Lærergennemgang (10 min.):**  * Negativ parlamentarisme * Positiv parlamentarisme * Flertalsregering * Mindretalsregering  1. **Gruppearbejde: Undersøg Folketingets kontrolmuligheder (20 min)** 2. Eleverne skal i grupper undersøge, om Folketingets muligheder for at kontrollere regeringen er stærke eller svage? 3. I den forbindelse skal de diskutere, om dette i givet fald er et problem for det danske demokrati (25 minutter) 4. **Fælles opsamling på gruppearbejdet** (**10 min.**):   I forbindelse med den fælles opsamling kan læreren med fordel bruge figuren ”folketingets kontrolmuligheder” der dels er sat ind i PowerPoint-præsentationen dels er at finde i kategorien figurer under kapitel 6 på [www.luksamfundetop.dk](http://www.luksamfundetop.dk) | Læs side 134-137 i bogen Luk Samfundet Op! af Brøndum og Hansen, Forlaget Columbus 2014 2.udg.  Samt følgende 2 artikler   * ”Folketinget= Mickey Mouse-parlament” i *Politiken* 26.10.2010 * ”Løkke giver Folketinget kold skulder”. *Politiken*   4.11.2010 |

7. lektion: **EU og det danske politiske system – hvad er EU?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Hvad er EU? Fire små film om EU (15 min.):** 2. EU's historie 3. Hvad laver EU 4. EU's institutioner 5. EU's traktater   *De fire film kan ses på* [*http://www.eu-oplysningen.dk/emner/filmquiz/*](http://www.eu-oplysningen.dk/emner/filmquiz/)   1. **Fælles opsamling på filmene (10 min.):** 2. Læreren tydeliggør på tavlen nogle af de centrale institutioner og deres kompetencer i EU (Kommission, Ministerrådet, EU-Parlamentet, EF-domstolen) og sammenligner disse med danske (Folketing, Regering, Domstolene) 3. **Lærergennemgang (15 min):**   Hvilken indflydelse har EU på det danske politiske system og samfund og hvem i det danske Folketing beskæftiger sig meget med EU?   1. Forordning 2. Direktiv 3. Europa-udvalget 4. Integration i bredden 5. Integration i dybden (suverænitetsafgivelse) 6. **Pararbejde (15 min.**): **De politiske partiers holdning til EU**  * Undersøg de forskellige danske politiske partiers holdning til EU. I kan benytte følgende link <http://www.ft.dk/Demokrati/Partier/partiernesPolitik.aspx> Når I har klikket jer ind på dette site, skal I klikke på et bestemt parti og derefter klikke I boksen, hvor der står ”Se partiets holdning til en række emner”. I denne kategori vælger I ”Danmark og EU”. I kan bruge figuren ”partiernes holdning til EU som kan findes på [www.luksamfundetop.dk](http://www.luksamfundetop.dk) under kapitel 7 under figurer. * Som I givetvis har fundet ud af gennem jeres analyse af de danske partier og Folkebevægelsen mod EU, er der forskel i holdning til Danmark og EU. Diskuter i en gruppe - hvorfor partierne er uenige om, hvor integreret et medlem Danmark skal være i EU. Fx hvorfor, ser nogle fordele EU mens andre ser ulemper? * Diskuter om det er et problem for det danske demokrati, at Danmark er medlem af EU?  1. **Kort fælles opsamling på gruppernes arbejde (5 min.)** | Læs side 137-139 i bogen Luk Samfundet Op! af Brøndum og Hansen, Forlaget Columbus 2014 2.udg.  Klik ind på dette link til Udenrigs-ministeriet  https://www.um.dk/da/menu/EU/DanmarkIEU/?WBCMODE=authoringpreview  Og læs beskrivelsen af hvorfor Danmark er med i EU  Klik ind EU-oplysningens film   1. EU's historie 2. Hvad laver EU 3. EU's institutioner 4. EU's traktater   *De fire film kan ses på* [*http://www.eu-oplysningen.dk/emner/filmquiz/*](http://www.eu-oplysningen.dk/emner/filmquiz/) |

8.lektion: **Er demokratiet i Danmark i krise? – Blog om demokratiets tilstand**

|  |  |
| --- | --- |
| **Dagsorden og arbejdsformer** | **Lektier materialer** |
| 1. **Gruppearbejde (3 personer) (60 min.)**   Eleverne skal i grupper lave et blogindlæg. Artiklerne der er læst til denne lektion rummer en række interessante antagelser som eleverne kan bruges som inspiration til deres egne blog-indlæg.  ***Blog-opgaven***  I bloggen kan grupperne skrive mere frit, men man kan godt afkræve, at de i bloggen skal sørge for at tydeliggøre deres faglighed i argumentationen ved brug af begreber og teorier. Blog-indlægget skal være enten ***for*** eller ***imod,*** ***om der i Danmark er et velfungerende demokrati”.***  Man kan gøre eleverne opmærksomme på, at det man som lærer vil kigge efter i bloggene er gruppernes   1. Brug af faglige begreber 2. Viden om forskellige politiske styreformer 3. Viden om forskellige demokratiopfattelser 4. Viden om EU's politiske indflydelse på det danske politiske system 5. Viden magt og forskellige magtformer 6. Viden om det danske politiske system 7. Viden om borgernes politiske indflydelsesmuligheder   Blog-indlægget skal uploades så det er muligt for klassens elever at læse dem. | **Følgende 3 artikler skal læses**   * Hvor demokratisk er Danmark egentligt? <http://www.180grader.dk/Politik/hvor-demokratisk-er-danmark-egentlig-2> * ”Demokratisk krise i Danmark”, 26.8.2010 Politiken, <http://politiken.dk/debat/kroniker/article1044386.ece> * Talkshows er godt for demokratiet http://www.information.dk/252066 |

1. Artiklerne der henvises til i materialeafsnittet kan hentes via infomedia. Foruden de nævnte materialer her kan du på [www.luksamfundetop.dk](http://www.luksamfundetop.dk) under kapitel 7 – i kategorien øvelsesopgaver finde supplerende opgaver og materialer til brug i undervisningen. [↑](#footnote-ref-1)